สหภาพฯบินไทย แต่งดำกดดัน วัลลภ ลาออก
เมื่อเวลา 8.00 น. บริเวณชั้นล่าง อาคาร 1 การบินไทย ได้มีพนักงานการบินไทย เกือบ 100 คน สวมชุดดำ พร้อมชูป้ายประท้วงขับไล่กดดันให้นายวัลลภ พุกกะณะสุต ประธานกรรมการบริหาร และกรรมการ ลาออก&nbsp; กรณีขนกระเป๋ากว่า 30 ใบ น้ำหนักกว่า 400 กิโลกรัม จากท่าอากาศยานนานาชาตินาริตะ ประเทศญี่ปุ่น มายังประเทศไทย
18 ธ.ค. 2552

เมื่อเวลา 8.00 น. บริเวณชั้นล่าง อาคาร 1 การบินไทย ได้มีพนักงานการบินไทย เกือบ 100 คน สวมชุดดำ พร้อมชูป้ายประท้วงขับไล่กดดันให้นายวัลลภ พุกกะณะสุต ประธานกรรมการบริหาร และกรรมการ ลาออก  กรณีขนกระเป๋ากว่า 30 ใบ น้ำหนักกว่า 400 กิโลกรัม จากท่าอากาศยานนานาชาตินาริตะ ประเทศญี่ปุ่น มายังประเทศไทย 
นางจ่มศรี สุกโชติรัตน์ ประธานสหภาพแรงงานรัฐวิสาหกิจ บริษัทการบินไทย  เปิดเผยว่า ได้ยื่นหนังสือถึง นายอำพน กิตติอำพน ประธานคณะกรรมการ (บอร์ด) บริษัทการบินไทย เพื่อเรียกร้องให้บอร์ดพิจารณาให้นายวัลลภ พ้นจากสภาพการเป็นบอร์ด เนื่องจากขาดจรรยาบรรณและจริยธรรม  พนักงานงานการบินไทยไม่สามารถรับพฤติกรรมการกระทำดังกล่าวได้ 
ทั้งนี้สหภาพจะรณรงค์ให้พนักงานการบินไทยแต่งชุดดำไว้ทุกกับการกระทำของนายวัลลภ ซึ่งในการประชุมบอร์ดวันนี้ 18  ธ.ค. ต้องมีความชัดเจนเกี่ยวกับเรื่องนี้ โดยนายวัลลภต้องลาออกเท่านั้น หากไม่ดำเนินการสหภาพจะมีมาตรการเคลื่อนไหวในลำดับต่อไป